A **ambreína** (termo de acordo co Vocabulario Científico Internacional), ou **ambarina** (forma aconsellada pola RAG), é un alcohol triterpénico que é o principal constituínte do ámbar gris, unha secreción do aparello dixestivo do cachalote.

Etimoloxías
-----------

### Ambreína

A forma *ambreína*, do VCI, procede da inglesa *ambrein*, que a formou coa raíz *amber-* de *ambergris* ("ámbar gris"), que é un calco do francés medieval *ambre gris*, e este derivado do latín *ambra grisea*, coa adición do sufixo *-in* (en galego *-ina*), que se usaba no século XIX para formar os nomes dos compostos orgánicos de fórmula química descoñecida, e que entrou no inglés en 1828. (Actualmente *-ina* resérvase para fomar os nomes das aminas).

### Ambarina

*Ambarina* está formada poa raíz *ambar-* (de "ámbar gris"), e o elemento *-ina*.

Propiedades e usos
------------------

Ambroxano
Ambrinol
### Como afrodisíaco

Suxeriuse que a ambreína sería o posíbel compoñente activo que produciría os supostos efectos afrodisíacos do ámbar gris.

O feito de que se demostrara que aumenta a actividade sexual nas ratas, subministra un certo apoio ao seu uso tradicional como afrodisíaco.

### Como fixadora de perfumes

A ambreína é capaz de fixar os aceites volátiles mediante evaporación lenta. polo que foi utilizada como fixador de perfumes.

A pesar de que ela mesma é inodora, é a precursora biolóxica dunha serie de derivados aromáticos, como o ambroxano e o ambrinol.

Por iso, historicamente, o principal uso comercial do ámbar gris foi a elaboración de pefumes, aínda que tamén se usou para fins medicinais e saborizantes.  
Porén, debido a que é difícil lograr unha subministración consistente e fiábel de ámbar gris de alta calidade, a gran demanda deste e o seu elevado prezo, especialmente despois das restricións á caza do cachalote, a industria perfumista procurou o desenvolvemento de compostos substitutivos sintéticos, especialmente o ambroxano.

### Como analxésico

Demostrouse que a ambreína actúa como analxésico.

Notas
-----

1. ↑  ambarina, 2ª acep, no *Dicionario da RAG*.
2. ↑  ámbar gis no *Dicionario da RAG*.
3. ↑  ambrein no *Merriam-Webster Dictionary*.
4. ↑  Sandroni, P. (outubro 2001). "Aphrodisiacs past and present: a historical review". *Clinical Autonomic Research* **11** (5): 303–307. PMID 11758796. doi:10.1007/BF02332975.
5. ↑  Taha, S. A.; Islam, M. W.; Ageel, A. M. (1995). "Effect of ambrein, a major constituent of ambergris, on masculine sexual behavior in rats". *Archives Internationales de Pharmacodynamie et de Thérapie* **329** (2): 283–94. PMID 8540767.
6. ↑  Philip Hoare (2010). *Leviatán, o la ballena*. Ático de los libros. ISBN 978-84-9378-094-4.
7. ↑  Ambrein en *Römpp Lexikon Chemie onm line*.
8. ↑  Taha, S. A. (outubro 1992). "Studies on the mode of action of ambrein as a new antinociceptive compound". *Japanese Journal of Pharmacology* **60** (2): 67–71. PMID 1479744. doi:10.1254/jjp.60.67.

Véxase tamén
------------

### Outros artigos

* Cachalote
* Ámbar gris

|  |  |
| --- | --- |
| Control de autoridades | 
* Wd: Q104936334
* GEC: 0077521
* MAG: 2775891925

 |

|  |  |
| --- | --- |
| Identificadores | 
* CAS: 473-03-0
* DTXSID: DTXSID00883390
* ECHA: 100.006.784
* PubChem: 12305858

 |